# Festivals de la Cançó de la UAR

El Festival de la Cançó de la UAR (oficialment en anglès ABU Song Festival, esdeveniment conegut anteriorment com a Festival de la Cançó d'Asiavisió i Our Sound - The Asia-Pacific Song Contest) és un esdeveniment musical basat en el Festival de la Cançó d'Eurovisió, que adapta el format a la regió Àsia-Pacífic. El format consta de dos espectacles, el Festival Televisiu (oficialment ABU TV Song Festival) i el Festival Radiofònic (oficialment ABU Radio Song Festival).
La Unió de Radiodifusió d'Àsia-Pacífic (UAR), va adquirir els drets de la Unió Europea de Radiodifusió, creadora del Festival de la Cançó d'Eurovisió, per a la celebració d'un festival de cançons similar al de la UER en l'àmbit de l'Àsia i Oceania. La primera edició dels festivals es va celebrar en Seül, Corea del Sud l'11 i el 14 d'octubre de 2012, coincidint amb la 49a Assemblea General de la UAR.
Tant en el festival de televisió com en el de ràdio, els països participants presenten cançons que són interpretades en directe.

## Història

El concepte va ser anunciat originalment en 2007, quan la Unió Europea de Radiodifusió, entitat organitzadora del Festival de la Cançó d'Eurovisió, va anunciar la venda del format a l'empresa Asiavision Pte Limited, la qual projectava crear un festival similar a l'Àsia. Al contrari del Festival d'Eurovisió, produït per televisions públiques, el festival asiàtic anava a ser organitzat al principi per una empresa privada.
El nom original de l'esdeveniment seria Asiavision Song Contest (Festival de la Cançó d'Asiavisió), però es va canviar el nom pel de Our Sound - The Àsia-Pacific Song Contest després d'un acord entre l'empresa Asiavision Pte Limited i la Unió de Radiodifusió d'Àsia-Pacífic (UAR).
Inicialment, s'havia previst estrenar el festival en 2009. Posteriorment, es va retardar a 2010, però no va arribar a celebrar-se.
El vuit de novembre de 2011, els delegats de la UAR que s'havien reunit en la seva 48a Assemblea General a Nova Delhi (l'Índia) van acordar engegar el projecte coincidint amb la celebració de l'assemblea general que se celebraria a l'octubre de 2012 a Seül (Corea del Sud). Kenny Kihyung Bae, triat per ser el director del projecte, va assistir al Festival de la Cançó d'Eurovisió 2012 a Bakú, Azerbaidjan, per engegar el projecte a l'Àsia i Oceania.
Finalment, al maig de 2012, la UAR va confirmar la celebració dels festivals a Seül l'11 i el 14 octubre de 2012.

## Format

L'esdeveniment està dividit en dos festivals de la cançó: el Festival Televisiu de la Cançó de la UAR i el Festival Radiofònic de la Cançó de la UAR. El Festival Radiofònic va ser en origen un concurs en què un jurat determinava els cinc primers premis, mentre que el Festival Televisiu no tenia caràcter competitiu. La final de la primera edició del Festival Radiofònic es va celebrar a Seül l'11 d'octubre de 2012 amb la participació de 16 països. El país guanyador d'aquesta primera edició va ser l'amfitrió, Corea del Sud, representat per Bily Acoustie amb la cançó "For a rest".
El primer Festival Televisiu es va celebrar així mateix a Seül tres dies després, el 14 d'octubre de 2012, amb la participació d'11 països.
L'organització de la segona edició del Festival Televisiu va ser assignada a Vietnam, que celebraria l'esdeveniment el 26 d'octubre de 2013 a Hanoi, la capital del país.
La segona edició del festival radiofònic no es va celebrar en canvi fins a maig de 2014, a Colombo, Sri Lanka, de manera que va perdre el seu caràcter competitiu. L'organització de la tercera edició del Festival Televisiu del mateix any va ser assignada a Macau. La quarta edició del festival televisiu va ser assignada a Turquia.

### Festival Televisiu de la Cançó de la UAR

| Any | Ciutat | País | Participants | Països debutants |
| 2012 | Seül | Corea del Sud | 11 | Afganistan, Austràlia, Xina, Corea del Sud, Hong Kong, Indonèsia, Japó, Malàisia, Singapur, Sri Lanka, Vietnam |
| 2013 | Hanoi | Vietnam | 15 | Brunei, Iran, Kirguizstan, Tailàndia |
| 2014 | Macau | Macau | 12 | Macau, Maldives, Turquia |
| 2015 | Istanbul | Turquia | 12 | Índia, Kazakhstan |
| 2016 | Jakarta | Indonèsia | 12 | Mongòlia |
| 2017 | Chengdu | República Popular de la Xina | 14 | Turkmenistan, Zàmbia |
| 2018 | Ashgabat | Turkmenistan | 16 | Benín, Rússia, Uzbekistan |
| 2019 | Tòquio | Japó | 11 | |
| 2020 | Kuala Lumpur | Malàisia | 14 | |

### Festival Radiofònic de la Cançó de la UAR

| Any | Organització | Organització | Organització | Cançó Guanyadora | Cançó Guanyadora | Cançó Guanyadora | Cançó Guanyadora |
| Any | Ciutat | País | Participants | Títol | Idioma | Artista | País |
| 2012 | Seül | Corea del Sud | 13 | "For a rest" | Coreà | Bily Acoustie | Corea del Sud |
| 2014 | Colombo | Sri Lanka | 12 | No competitiu | No competitiu | No competitiu | No competitiu |
| 2015 | Yangon | Myanmar | 10 | No competitiu | No competitiu | No competitiu | No competitiu |
| 2016 | Pequín | República Popular de la Xina | 14 | No competitiu | No competitiu | No competitiu | No competitiu |
| 2017 | Cancel·lat | Cancel·lat | Cancel·lat | Cancel·lat | Cancel·lat | Cancel·lat | Cancel·lat |
| 2018 | Astanà | Kazakhstan | 10 | No competitiu | No competitiu | No competitiu | No competitiu |

### Festival Internacional de Dansa de la UAR

El Festival Internacional de Dansa de la UAR és un esdeveniment organitzat per la Unió Àsia-Pacífic de Radiodifusió sobre balls. La data inicial estava planificada per tenir lloc al novembre de 2016, però va ser ajornat per a gener de 2017. El festival va ser proposat per Prasar Bharati per a ser una competició.
| Any | Data | País amfitrió | Ciutat amfitriona | Local | Participants |
| 2017 | 15 de gener de 2017 | Índia | Hyderabad (Índia) | Shilpakala Vedika | 17 |
| 2019 | 9 de març de 2019 | Índia | Nova Delhi | Hotel Taj Palace | 16 |

### Festival de la Cançó de la UAR

El Festival de la Cançó de la UAR (ABU Àsia-Pacific Song Contest en anglès) és un futur festival competitiu de la cançó que podria celebrar-se per primera vegada a principis de l'any 2020. La creació d'aquest festival competitiu, va ser acordada pel canal de televisió privat xinès Hunan TV i per la Unió Asiàtica de Radiodifusió.
| Any | Organització | Organització | Organització | Organització | Cançó Guanyadora | Cançó Guanyadora | Cançó Guanyadora | Cançó Guanyadora | Països debutants |
| Any | Data | Ciutat | País | Participants | Títol | Idioma | Artista | País | Països debutants |
| 2020 | 16-18 d'abril de 2020 | Qingdao | República Popular de la Xina | Cancel·lat | Cancel·lat | Cancel·lat | Cancel·lat | Cancel·lat | Brunei, Indonèsia, República Popular de la Xina, Vanuatu, Vietnam |

## Referències

* 1 2 3 «ABU Radio Song Festival 2012». Unió de Radiodifusió d'Àsia-Pacífic. Arxivat de l'original el 2012-08-20. [Consulta: 16 setembre 2012].
* 1 2 3 «ABU Song Festival 2012». Korean Broadcasting System. Arxivat de l'original el 18 de febrer de 2013. [Consulta: 16 setembre 2012].
* ↑ Gerlach, Andreas. «Asia-Pacific song contest gets new name». Unió de Radiodifusió d'Àsia-Pacífic, 18-09-2008. Arxivat de l'original el 17 de juny de 2011.
* ↑ «El spin-off de Eurovisión en Asia se celebrará el 24 y 26 de noviembre en Bombay» (en anglès). Eurovision-spain.com, 24-06-2010.
* ↑ «ABU to launch 'Asiavision Song Contest'?» (en anglès). Eurovision.tv, 08-11-2011.
* ↑ http://esckaz.com/2012/abu_tv.htm Participants of ABU TV Song Festival - ESCKaz
* ↑ https://web.archive.org/web/20130819214236/http://www.abuhanoi2013.com/Content.aspx?cid=41 ABU TV Song Festival
* ↑ http://www.abu.org.my/Latest_News-@-ABU_gets_leaders_backing_for_increased_activities.aspx ABU gets leaders' backing for increased activities
* ↑ Mikheev, Andy. «List of the finalists». ESCKaz, 23-05-2014.
* ↑ «3rd ABU TV Song Festival scheduled to take place in Macao 2014». escKaz.com, 15-09-2013.
* ↑ «ABU TV Song Festival 2015: Turkey To Host». eurovoix, 22-10-2014.
* ↑ «ATSF’15: India & Arab States To Debut». Eurovoix, 25-04-2015. [Consulta: 27 abril 2015].
* 1 2 «India launches ABU International Dance Festival selection.». Eurovoix, 08-06-2016. Arxivat de l'original el 9 de juny 2016. [Consulta: 8 juny 2016].
* 1 2 «ABU International Dance Festival 2019 to be held in New Delhi», 16-12-2018. Arxivat de l'original el 17 de desembre 2018.
* ↑ ASIA: ABU TV CUP SONG CONTEST TO BE HELD IN 2017 Arxivat 2016-02-04 a Wayback Machine., The Asia Pacific Broadcasting Union confirmed that the ABU TV Cup Song Contest will be held for the first time at the beginning of 2017. The proposal was first revealed over the summer when it was revealed that Hunan Television of China had proposed the event to the ABU. The ABU confirmed that more discussions regarding how the contest will take place will take place during 2016.

## Enllaços externs

* Festival Radiofònic de la Cançó de la UAR (pàgina oficial) Arxivat 2012-08-20 a Wayback Machine. (anglès)
* Festival Televisiu de la Cançó de la UAR (pàgina oficial) (anglès)
* Lloc web d'Asiavisió Arxivat 2011-12-01 a Wayback Machine.
* Pàgina de fans Arxivat 2009-05-25 a Wayback Machine.